als_Latn dik_Latn ron_Latn
Pushteti vendor, ai qëndror dhe pronarët e linjave urbane debatojnë në distancë për transportin e invalidëve. Operatorët privatë refuzojnë te lëvizin falas personat me aftësi të kufizuara. Ata kërkojnë subvencionimin e biletës së kësaj kategorie që sipas tyre e përcakton edhe ligji i ndryshuar ne vitin 2014. Në te njëjtën linje me operatorët privatë të linjave urbane ka qene edhe bashkia e Tiranës. Në reagimin e saj bashkia fajëson qeverinë dhe ministrin e mirëqenies sociale Erjon Veliaj për privimin nga udhëtimi falas i personave me aftësi të kufizuara. Ligjii i ri detyron ministrin e Mirëqenies Sociale dhe ministrinë e Arsimit të subvencionojë transportin falas dhe me tarifa të reduktuara. Beteja e bashkisë dhe operatoreve private për subvencionimin e udhëtimit te invalidëve, vjen pas kërkesës se të dy palëve për rritjen e çmimit të biletës në 70 lekë në transportin urban. Por këtë kompetence këshilli i ministrave ia delegoi pushteteve vendore, duke i dhëne mundësinë në këtë rast Bashkisë se Tiranës, për te vendosur ndryshimin e kërkuar të çmimit të biletës. Pas këtij vendimi, nuk pati asnjë reagim si nga bashkia ashtu dhe operatoret për rritje çmimi. Tashme kërkesa e radhës është subvencionimi i biletës për personat me aftësi të kufizuara. Por ministri i mirëqenies sociale Erjon Veliaj ka përforcuar qëndrimin për heqje të licencës të çdo kompanie që abuzon me personat me aftësi te kufizuara. Ministri Veliaj theksoi se në momentin kur kanë marrë licencën këto kompani e transportit urban kanë pranuar ligjin për udhëtimin falas te invalidëve. E ndërsa këta të fundit vijojnë te keqtrajtohen në linjat urbane, në fund të kësaj jave inspektorati i punës do të mbyllë kontrollet në operatoret e transportit publik për të marrë më pas masat ndaj tyre.
als_Latn